લીમડામાં રહેલી ઍન્ટિ-બૅક્ટેરિયલ પ્રૉપર્ટીઓને લીધે એ ખીલ અને એક્ને પર અકસીર ઉપાય બને છે. લીમડાનાં તાજાં પાનને પીસીને એની પેસ્ટને ચહેરા પર લગાવી શકાય. એ સિવાય લીમડાનાં પાનને તકડામાં સૂકવી, એનો પાઉડર બનાવી એની પાણી સાથે પેસ્ટ બનાવીને પણ ફેસ-પૅક તરીકે ઉપયોગમાં લઈ શકાય. લીમડો ખીલ માટે જવાબદાર બૅક્ટેરિયાનો નાશ કરે છે અને ચહેરાને ક્લીન રાખે છે. આયુર્વેદમાં ત્વચા માટે લીમડાનો ઉલ્લેખ ૪૦૦૦ વર્ષથી થતો આવ્યો છે.